# Bwletin 1 Creu Coetir Glastir Tachwedd 2015

## 1. Cyflwyniad

Dyma'r bwletin gwirio Creu Coetir Glastir gan wirwyr Cyfoeth Naturiol Cymru sy'n anelu at dynnu sylw at broblemau cyffredin sy'n codi yn ystod gwiriad Creu Coetir Glastir a sut i'w datrys.

## 2. Manylion cyswllt pwysig

Cofiwch sicrhau bod y manylion cyswllt a ganlyn yn cael eu defnyddio i wneud yn siŵr bod modd i geisiadau gael eu prosesu yn effeithlon:

forestregulations@cyfoethnaturiolcymru.gov.uk Cyfeiriad e-bost ar gyfer holl farnau Asesiad o'r Effaith Amgylcheddol (dim Ymholiadau Cyffredinol)

Glastirprocessing@cyfoethnaturiolcymru.gov.uk Cyfeiriad e-bost i dderbyn caniatâd amodol ar gyfer SoDdGA

**RPW ar-lein** er mwyn anfon holl gynlluniau, mapiau, ymatebion ymgynghori, ayyb Creu Coetir Glastir

Cofiwch fod holl gynlluniau Creu Coetir Glastir angen ymgynghoriad Ymddiriedolaeth Archeolegol Cymru a barn Asesiad o'r Effaith Amgylcheddol cyn eu cyflwyno i'w dilysu, fel arall fe fyddan nhw'n cael eu dychwelyd.

## 2. Map Cyfleoedd Creu Coetir Glastir Lle

Bellach mae gan borwr map Lle (http://lle.gov.wales/apps/woodlandopportunities) nodweddion ychwanegol er mwyn caniatáu i'r defnyddiwr ymholi pa safleoedd sensitif sy'n bresennol trwy'n syml glicio ar fotwm chwith y llygoden ar unrhyw bwynt ar y map.

Mae opsiwn hefyd i chwilio Cymru gan ddefnyddio cyfeirnod grid 6 digid (e.e. SN111222 - dim bylchau), enw lle, neu god post (SY23 1AB- gyda bwlch). Mae swyddogaeth i dynnu blwch a fydd yn darparu cyfrifiad ardal o'r ardal blannu newydd (defnyddiwch y symbol pren mesur yn y gornel chwith uchaf) ynghyd ag offeryn llinol y gellir ei ddefnyddio i fesur ffensio posibl. Bydd cyswllt hefyd gyda gwybodaeth metadata ar gyfer pob haen safle sensitif y ceir cyswllt iddo o'r naidlen. Os nad yw'r swyddogaeth ychwanegol hon i'w gweld pan fyddwch chi'n agor y cyswllt ynghlwm, adfywiwch y dudalen gwe oherwydd efallai bod eich cyfrifiadur wedi storio hen fersiwn.

**Edrychwch ar y Map Lle cyn i chi ddechrau ar y cynllun Creu Coetir Glastir i sicrhau'ch bod yn ymwybodol o'r cyfyngiadau plannu a sensitifrwydd newydd.**

## 3. Cynefinoedd blaenoriaeth

Os oes cynefin blaenoriaeth neu fawn dwfn ar y map Lle yn yr ardal blannu newydd, bydd angen i'r dystiolaeth ffotograffig fod o ansawdd digon da i ddangos i wirwyr Creu Coetir Glastir bod modd plannu yn yr ardal.

## 4. Adborth gan y tîm Caniatáu (Coedwigaeth)

Cyn i chi gyflwyno barn Asesiad o'r Effaith Amgylcheddol, cofiwch ddarllen y canllawiau <https://naturalresources.wales/forestry/tree-felling-and-other-regulations/environmental-impact-assessment-for-forestry-activity/glastir-eia-quick-guide>.

Ar gyfer y ffurflen barn Asesiad o'r Effaith Amgylcheddol mae angen i chi:-

* Marcio ffin yn glir o amgylch y ffin plannu newydd
* Sicrhau bod y **cyfeirnod grid yn gywir**
* Tynnu'r haenau Glastir Uwch o'r map - os yw'n angenrheidiol, copïwch a phastiwch fap i ffeil word.
* Goleuwch y testun yn y cynllun rheoli Creu Coetir Glastir fel y dangosir ar gynllun enghreifftiol Creu Coetir Glastir yng nghanllaw cyflym Asesiad o'r Effaith Amgylcheddol Glastir
* Er mwyn helpu'r tîm Rheoliadau Fforest i leoli'r ardal blannu newydd, yn yr enw blwch eiddo Coetir Newydd ychwanegwch enw'r pentref neu dref agosaf e.e. Coed Cae Glas, Tregarth

## 5. Rheolau cynllun Creu Coetir Glastir

Sicrhewch fod eich cynllun yn cydymffurfio â rheolau cynlluniau Creu Coetir Glastir. Yn benodol rydym wedi gweld nad yw cynlluniau yn bodloni'r isod:

* Coetir Cymysg Gwell – pum prif rywogaeth (o leiaf 10% o bob rhywogaeth) - mae'r rhain yn rhywogaethau canopi coed ond nid ydynt yn llwyni coediog (e.e. draenen wen, collen, celyn)
* Gall niferoedd coed yn y cynllun rheoli Creu Coetir Glastir fod yn wybodaeth ddefnyddiol i'r perchennog ond cofiwch sicrhau bod y niferoedd coed yn y cynllun Creu Coetir Glastir yn gywir
* Sicrhau bod yr ardal blannu newydd yn cadw stoc.

## 6. Ymgynghoriad Parc Cenedlaethol, Parc Cenedlaethol Bannau Brycheiniog

Mae Parc Cenedlaethol Bannau Brycheiniog wedi gweithio gyda Llywodraeth Cymru i gynnwys ardaloedd o fewn y Parc sy'n addas ar gyfer plannu newydd. Nid yw'r ardaloedd hyn, sydd wedi'u nodi yn wyrdd ar fap cyfleoedd coetir Lle, yn gofyn am ymgynghoriad y Parc Cenedlaethol. Dim ond yr ardal blannu newydd sydd wedi'i nodi'n wyn ar y map Lle sydd angen ymgynghoriad Parc Cenedlaethol dros drothwy Asesiad o'r Effaith Amgylcheddol.

## 7. Arweiniad Creu Coetir Glastir

Mae arweiniad Creu Coetir Glastir ychwanegol wedi'i uwchlwytho ar wefan Cyfoeth Naturiol Cymru <https://naturalresources.wales/forestry/new-woodland-creation/support-available-for-new-woodland-creation>

* **Canllaw plannu coed**
* **Tystiolaeth Ffotograffig** Mae'n rhoi canllawiau ar dynnu ffotograffau â thag lluniau yn enwedig o fewn ardaloedd blaenoriaeth. Eto, cofiwch sicrhau eich bod yn ei gynnwys ar gyfer unrhyw ardaloedd sydd wedi'u hadnabod fel tir cynefin.
* Canllawiau ar ddethol rhywogaethau coed